
R A P O R T

asupra proiectului de Lege privind respingerea Ordonanţei de urgenţă a Guvernului nr.274/2000 pentru modificarea art.5 din Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.274/2000 pentru modificarea art.5 din Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive, trimis cu adresa nr.353 din 18 iunie 2001, înregistrată sub nr.792/XVIII/11 din 18 iunie 2001.



Comisia pentru drepturile omului, culte şi problemele minorităţilor naţionale, sesizată în avizare, a hotărât, cu majoritate de voturi, ca proiectul de lege să fie avizat favorabil, conform adresei nr.338/XVIII/5 din 20 iunie 2001.



Proiectul de lege a fost dezbătut şi adoptat de Senat în şedinţa din 11 iunie 2001.



Acesta are ca obiect respingerea Ordonanţei de urgenţă a Guvernului nr.274/2000 pentru modificarea art.5 din  Ordonanţa de urgenţă a Guvernului nr.214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive.



Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din 27 iunie 2001 şi a constatat  că Ordonanţa de urgenţă a Guvernului nr.274/2000 a fost respinsă  de Senat prin proiectul de lege supus dezbaterii, întrucât modificarea art.5 din Ordonanţa de  urgenţă a Guvernului nr.214/1999 a fost preluată în proiectul de Lege privind aprobarea acesteia.



Faţă de considerentele menţionate mai sus, membrii comisiei au hotărât, cu majoritate de voturi să supună plenului Camerei Deputaţilor spre dezbatere şi adoptare proiectul de lege privind respingerea Ordonanţei de urgenţă a Guvernului nr.274/2000, în forma adoptată  de Senat la 11 iunie 2001.



În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                             SECRETAR,

                dr. Ionel Olteanu                       Carmen Dumitriu

       redactat

Diaconu Dumitra

